Le rełasion internasionałi łe xe łe interasiòni tra stati sovrani. Ło studio scientifico xe ciamà studi internasionałi, pułìtega internasionałe, o affari internasionałi. In manièra più granda, trata le rełasion multilaterałi, e se interesa de tute le òpare de intrà stati — cofà ła guèra, ła diplomasia, el trafego, e la pułitega estera — e co altri atori internasionałi, cofà organizasion internasionałi , tribunałi internasionałi, e inpreze multinasionałi . Łe xe diverse scòƚe de pensiéro in RI, łe majori son el realismo, el libarałismo, e el construtivismo. Łe rełasion internasionałi son considerade una sótodisiplina de ła siensa pułìtega, có pułìtega comparata, teoria pułìtega, metodòlogia pułìtega, e aministrasiòn pùblica. Ła disiplina ciàpa da antre materie, cofà ła l'antropołozia, ła conomìa, ła zeografìa, del derito, ła fiłozofia, ła sociołozia, e ła istoria. Óra che ła pułìtega internasionałe ła xera anałizà da ła antichità, łe rełasion internasionałi no diventaron na vera disiplina fino a el 1919, cuàndo ła xera oferta cofà un bacelierato a ła Università de Aberystwyth, in Gàłes nel Renho Unìo. Dopo ła Seconda Gura Mondiałe, le rełasion internasionałi fiorìron per inportansa e per stùdio — in particołare in Eoropa osidentałe e Stati Unii — cualménte par i interesi zeostratègici e ła Guera Freda. Ła caxùa de l'Union Soviètega e ła montàda de la globalisasiòn nel 20. secoło ga prodòto nòve teorie in un sistema internasionałe in ràpida canbiànsa. El stùdio de łe rełasion internasionałi el revarda łe relasion dei Stai intrà lori e co altri atori a liveło internasionałe. La disiplina ła ze de frecuente sudividesta in vàrie branche: pułìtega econòmega internasionałe, anàłize de ła pułìtega èstera, organizasion internasionałi, seguresa internasionałe, risołusion dei confliti. Le relasion internasionali, in pì, łe ze inparentae co altre disipline acadèmeghe cofà l'economia, ła stòria, el derito, ła fiłozofia, ła zeografia, la sociołozia, l'antropołozia, ła psicołozia e i studi culturałi. El interscànbio de idee, informasion, arte, mùzega e łéngua traverso ła diplomasia culturałe, efetivamente, el połe considararse un instrumento inportante inte el desviłupo de łe rełasion internasionali. Un strumento che el połe èsar asocià al cusita ciamà soft power dei atori internasionałi, contraponesto a l'hard power, che el revarda invese ła potensa miłitare e/o econòmega. La moderna teoria de łe rełasion internasionałi ła cata fondamento inte łe prinsipałi tradision del pensiero internasionałista, da l'antighità a l'Otosento, refazéndose a autori cofà Tucidide, Machiavelli, Hobbes, Kant e Marx. Da ła re-ełaborasion de ste tradision, de l'interasion co altre siense sociałi e co ła fiłozofia, i ze dopo stai sprezonai i paradigmi pì recorenti inte łe rełasion internasionałi: reałismo e neo-reałismo : el Stato el vien considarà ator prinsipale de łe rełasion internasionałi e el conflito, spesalmente inte ła so declinasion bèłega, cofà el caràtaro predomenante de ła realtà internasionale; idealismo e neoliberalismo : viene metesto l'èsare uman al sentro de łe relasion internasionali e se ritien ła paze perpètua cofà un fin pusìbiłe marxismo e neo-marxismo : el sistema internasionale el ze considerà cofà dividesto intrà Stati che i ga capitałe e conosensa e Stati che no i ghene ga e che i vien par sta motivasion sfrutai.